b'\n_START_ARTICLE_\nMarien\n_START_PARAGRAPH_\nMarien.- pleme ameri\xc4\x8dkih Indijanaca koje je obitavalo u istoimenoj provinciji, i vjerojatno govorilo jezikom Arawaka. Peter Martyr dr\xc5\xbei ih dijelom Bainoa, Swanton, naprotiv za samostalno pleme. Podru\xc4\x8dje Mariena nalazilo se u sada\xc5\xa1njoj Dominikanskoj Republici i sjevernoj obali Haitija od Isabelle do prolaza Windward Passage. O lokalnim grupama nije ni\xc5\xa1ta poznato._NEWLINE_Kasik (cacique) Guacanagari, jedan od pet s otoka Haiti i vo\xc4\x91a provincije Marien. Guacanagari je uz darove ljubazno primio Kolumba i u posljednjem mjesecu 1492. pozvao ga u svoju rezidenciju. Godine 1493. susjedni kasik (Caonabo) sa svojim Macorixes Indijancima napao je utvrdu La Navidad i masakrirao garnizon. Guacanagari je pomogao \xc5\xa0panjolcima u obrani, ali mu je zbog toga spaljeno selo. Kada se Kolumbo vratio na svom drugom putovanju Guacanagari odbija sudjelovati u Caonabovom planu 1494. uni\xc5\xa1tenja stranih do\xc5\xa1ljaka, pa navla\xc4\x8di na sebe gnjev ostalih kasika. On izvje\xc5\xa1tava Kolumba o tajnom planu i poma\xc5\xbee mu u ekspediciji protiv Indijanaca u tre\xc4\x87em mjesecu 1495. Navukav\xc5\xa1i na sebe mr\xc5\xbenju svih oto\xc4\x8dnih kasika pobjegao je u planine gdje je i umro.'